Mamilih Bini
Minggu, 15 Maret 2015 00:32 WITA
PAS ronda malam, Palui, Garbus wan Tulamak kana giliran jaga baimbai. Pas malam minggu pulang. Nang ngaran batiga ni takumpul pasti kada kasunyian. Nang dipandirakan paling rami pasti urusan babinian.
“Rasa dingin Lui lah”, ujar Tulamak mambuka panderan “Aku tahu ai Mak ai, ikam pasti bapikir bulik malukupi bini”, ujar Palui.
“Iya am, Tulamak ni banyak alasan. dinginlah, mangantuklah, Padahal kahandakan bulik”, ujar Garbus manyahut.
“Buhan ikam ni tahu haja kahandaku”, ujar Tulamak supan katahuan.
“Daripada dingin, kita ka warung Acil Irus haja, mangupi dahulu”, ujar Palui mambawai. lalu buhannya batiga manuju warung acil Irus di hujung jalan.
“Kopi cil ..tiga buah, ampun ku sadikit haja gulanya”, ujar Palui.
“Takutan kana panyakit kancing manis kalu Palui”, ujar Acil Irus.
bjn_Latn ind_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn